લોકોના જીવનમાં લગ્ન ખુબ અમુલ્ય પ્રસંગ છે, આથી જ લોકો તેમના જીવનની આ સુંદર પળને બને એટલી યાદગાર બનાવવા માંગે છે. વર્તમાન સમયમાં એક નવી રીત પ્રચલિત બની છે અને તે છે લગ્ન પહેલાનું પ્રિ-વેડિંગ ફોટોશૂટ. પહેલા આ માત્ર ફિલ્મો અને સિરિયલોમાં જોવા મળતું હતું. પરંતુ લોકો વાસ્તવિક જીવનમાં પણ તેને અપનાવતા થયા છે. આ પ્રિ-વેડિંગ ફોટોશૂટમાં મોટાભાગના લોકો પોતાના કપડા પર વધુ ધ્યાન આપતા હોય છે અને આમ છતાં તેમના ફોટોઝ થોડા ફિક્કા પડે છે. આ ફોટોઝમાં થોડો વધુ રંગ ઉમેરવા માટે લોકેશન પર પણ ધ્યાન આપી શકાય. આ ફોટોશૂટ માટે ખૂબ ધ્યાન રાખીને સ્થળ પસંદ કરવું જરૂરી બને છે. સામાન્ય માણસ તો હીરો-હિરોઇનની જેમ ફોરેનમાં ફોટોશૂટ ન કરાવી શકે. તો પણ આ પ્રિ-વેડિંગ ફોટો-વીડિયો શૂટ યાદગાર અને રોયલ બને એ માટે શું કરવું? કયા સ્થળની પસંદી કરવી? તો ચાલો આજે અમે તમને એવા જ કેટલાક સ્થળની મુલાકાત કરાવીશું, જે તમારા પ્રિ-વેડિંગ ફોટોશૂટને વધુ રંગીન બનાવશે.